**LIDL SRBIJA: DIGITALNE CENE U SVIM PRODAVNICAMA**

**Kompanija Lidl Srbija od danas je u svim svojim prodavnicama širom Srbije, umesto dosadašnjih papirnih, prešla na potpuno korišćenje elektronskih cenovnih oznaka.**

Korišćenje digitalnih cena značajno doprinosi smanjenju grešaka pri njihovom postavljanju, te će potrošači uvek i u svakom trenutku na uvid imati tačne i aktuelne cene. Osim toga, projekat potpunog uvođenja digitalnih cena u svih 70 Lidl prodavnica širom Srbije na još jedan način pokazuje posvećenost kompanije Lidl Srbija društveno odgovornom poslovanju u svim njegovim aspektima, direktno doprinoseći uštedi od oko 21 tone papira koja bi se upotrebila za proizvodnju papirnih cenovnih oznaka na godišnjem nivou.

*„Posebno nam je zadovoljstvo što smo prvi trgovinski lanac u Srbiji koji je elektronske oznake uveo u sve svoje prodavnice. To ne samo da će biti podrška jedinstvenom iskustvu kupovine u Lidlu i gotovo eliminisati mogućnost greške u tom smislu, već će i značajno umanjiti obim štampe i na taj način sačuvati ograničene prirodne resurse“,* kaže **Dragan Čigoja, generalni direktor kompanije Lidl Srbija.**

Elektronske cenovne oznake koje se sada nalaze u svim Lidl prodavnicama, kompaniji Lidl Srbija omogućavaju potpunu kontrolu podataka koji se prikazuju u prodavnici, te se cena i prikazane informacije o artiklu poput cene, naziva, gramaže i slično mogu pratiti u svakom trenutku, dok je potrošačima garantovana potpuna usklađenost podataka na oznakama sa podacima sistema kase. Ovo u praksi znači minimalizaciju mogućnosti za greške uzrokovane neadekvatnim ili nepravovremenim postavljanjem cenovnih oznaka i prikazivanje uvek ispravne i aktuelne cene.

Pored najboljeg odnosa cene i kvaliteta koje kompanija Lidl Srbija svakodnevno nudi svojim potrošačima, uvođenje digitalnih cena daje značajan doprinos u pouzdanosti informacija i komunikaciji sa kupcima na licu mesta, tj. u prodajnom prostoru, i na taj način još jednom pokazuje da je pouzdan partner koji prati potrebe svojih potrošača, ali i trendove digitalizacije u maloprodajnom sektoru.

Uvođenje sistema za digitalne cene donosi benefite i za prodavce u Lidlu. Tačnije, digitalizacijom, zaposleni ostvaruju uštedu u vremenu koje se odnosi na obavljanje njihovih dnevnih obaveza, koje sada umesto u ručno postavljanje cena mogu usmeriti na druge radne zadatke. Ovakav proces omogućuje efikasnije i lakše postavljanje cena za zaposlene.

Cene napravljene od „elektronskog papira“ u velikoj meri doprinose ekološkim ciljevima kompanije Lidl Srbija, koja je ranije u decembru prvi put predstavila i rezulate svog delovanja u domenu društveno odgovornog poslovanja.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 70 prodavnica u 40 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)